《□湖春水》
明代·孙蕡

朦胧晓色晚春天，鸠妇声传雨满前。□口水添惊鹤梦，湖心风动涌蛟涎。

桃花暖趁龙门浪，杨柳青含蜃户烟。归思茫茫谁是客，隔溪频唤钓鱼船。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。